1791

1791. aasta (MDCCXCI) oli 18. sajandi 91. aasta.

 Sündmused maailmas 
 4. märts – Vermont sai Ameerika Ühendriikide 14. osariigiks.
 3. mai – Poola kuningas Stanisław II kirjutas alla liberaalsele õiguste seadusele, kehtestades riigis põhiseadusliku monarhia. Tegu oli maailma teise kirjaliku konstitutsiooniga.
 20.–21. juuni – Põgenemine Varennes'i: Prantsuse kuningas Louis XVI ja kuninganna Marie Antoinette püüdsid Pariisist põgeneda, kuid peeti kinni.
 14. juuli – Inglismaal algasid Priestley mässud, kui Joseph Priestley ja teised usulised teisitimõtlejad Birminghamist välja aeti.
 17. juuli – Prantsuse revolutsioon: Rahvuskaart tulistas Pariisis Champ de Mars'ile kogunenud rahvahulka, mis olid tulnud allkirjastama palvekirja kuningas Louis XVI tagandamiseks.
 27. august – Anti välja Pillnitzi deklaratsioon, millega Saksa-Rooma riik ja Preisi kuningriik lubasid tuge kuningas Louis XVI-le Prantsuse revolutsiooni vastu.
 3. september – Prantsusmaal võeti vastu esimene kirjalik põhiseadus, millega riigist sai konstitutsiooniline monarhia.
 9. september – Ameerika Ühendriikide uue pealinna ehitamist jälgivad volinikud nimetasid selle esimese presidendi auks Washingtoniks.
 15. september – Näitekirjanik Olympe de Gouges avaldas "Naiste ja naiskodanike õiguste deklaratsiooni", lootes paljastada Prantsuse revolutsiooni ebaõnnestumised soolise võrdõiguslikkuse tunnustamisel.
 30. september – Viinis toimus Wolfgang Amadeus Mozarti ooperi "Võluflöödi" esietendus.
 4. detsember – ilmus maailma vanima pühapäevalehe The Observer esimene number.

 Sündmused Eestis 
 Tartus hakkas tegutsema linnakodanike klubi "Bürgermusse".

 Sündinud 
15. jaanuar – Franz Grillparzer, Austria näitekirjanik ja luuletaja
2. veebruar – William Elford Leach, inglise zooloog ja merebioloog
10. veebruar – Francesco Hayez, itaalia kunstnik
15. aprill – Hans Heinrich Falck, Toomgildi oldermann
23. aprill – James Buchanan, USA 15. president
27. aprill – Samuel Morse, USA leiutaja
3. september – John Curtis, inglise entomoloog
4. september – Jan Svatopluk Presl, Tšehhi loodusteadlane
5. september – Giacomo Meyerbeer, saksa helilooja
14. september – Franz Bopp, Saksa keeleteadlane
22. september – Michael Faraday, inglise füüsik ja keemik
23. september – Johann Franz Encke, saksa astronoom
26. september – Théodore Géricault, prantsuse kunstnik ja litograaf
 25. oktoober – Friedrich Parrot, baltisaksa arstiteadlane ja bioloog
 6. detsember – José Gutiérrez de la Vega, hispaania kunstnik
 21. detsember – Giorgio Jan, itaalia loodusteadlane
 24. detsember – Eugène Scribe, prantsuse näitekirjanik ja libretist

 Surnud 
2. märts – John Wesley, inglise teoloog
18. oktoober – João de Loureiro, Portugali jesuiidi misjonär ja botaanik
5. detsember – Wolfgang Amadeus Mozart, austria helilooja

 Viited 

 1791